b'\n_START_ARTICLE_\nUSAs h\xc3\xb8yesterett\n_START_SECTION_\nDommere\n_START_PARAGRAPH_\nH\xc3\xb8yesterett har ni dommere. H\xc3\xb8yesterettsdommerne utnevnes av den amerikanske president for livstid, og fratrer ellers kun ved egen oppsigelse eller ved riksrettsdom. Ingen dommer er s\xc3\xa5 langt fratr\xc3\xa5dt etter riksrettsdom, men en rekke er g\xc3\xa5tt av etter eget \xc3\xb8nske.\n_START_SECTION_\nH\xc3\xb8yesterettsbygningen\n_START_PARAGRAPH_\nH\xc3\xb8yesterettsbygningen i Washington, DC ble bygget mellom 1932 og 1935. Arkitekt Cass Gilbert fikk i oppdrag av justitiarius William Howard Taft \xc3\xa5 tegne \xc2\xaben bygning av verdighet og viktighet passende for sin bruk som permanent hjem til De forente staters h\xc3\xb8yesterett\xc2\xbb. Den klassiske korintiske arktitekturstilen ble valgt fordi den harmoniserte best med de n\xc3\xa6rliggende kongressbygningene. Tegningene vektla domstolens og den d\xc3\xb8mmende myndighets stilling som en likeverdig og uavhengig gren av USAs styresmakt.'